stanford-oval/wikipedia huggingface dataset:
שקל ישן
הערות שוליים

↑  חוק מטבע השקל תש"ם-1980, באתר נבו.
↑  יובל סער, הצד השלישי של המטבע: ריאיון עם המעצב משה פרג, באתר הארץ, 15 בדצמבר 2011
מטבע בן 10 שקלים עם הטבעה מיוחדת של בנימין זאב הרצל

במעבר מן השקל הישן לחדש נשמר עיצוב השטרות
אדם צ'רניאקוב

| --- | --- |

אדם צ'רניאקוב (לפני מלחמת העולם השנייה)
 לידה:  30 בנובמבר 1880 ורשה, האימפריה הרוסית 
 התאבד:  23 ביולי 1942 (בגיל 61) גטו ורשה, ורשה, גנרלגוברנמן 
 מדינה:  הרפובליקה הפולנית השנייה 
 מקום קבורה:  בית הקברות היהודי בוורשה 
 השכלה:  אוניברסיטת ורשה לטכנולוגיה 
 תפקיד:  חבר הסנאט של פולין (1931) 
 מפלגה:  גוש לא מפלגתי לשיתוף פעולה עם הממשלה 
 
מצבת קברו של צ'רניאקוב בבית העלמין היהודי ברחוב אוקופובה בוורשה
אדם צֶ'רניַאקוב (בשם מלא בפולנית: Adam Abram Czerniaków;‏ 30 בנובמבר 1880 – 23 ביולי 1942) היה איש ציבור יהודי-פולני בפולין שבין מלחמות העולם, שכיהן כחבר מועצת העיר ורשה, כחבר הסנאט של פולין וכסגן יושב ראש הקהילה היהודית בוורשה. במלחמת העולם השנייה כיהן כראש היודנראט בגטו ורשה. לפני הקמת הגטו מונה לראש הקהילה היהודית בוורשה על ידי ראש העיר, ולאחר-מכן על ידי הגסטפו כראש היודנראט.
יומנו בתרגום לעברית

יומן גיטו וארשא: 6.9.1939–23.7.1942; בעריכת נחמן בלומנטל, אריה טרטקובר, נתן עק, יוסף קרמיש; התרגום לעברית בידי נתן עק, ירושלים: יד ושם (מגנזי יד ושם), תשכ"ט 1968. (כולל פקסימילים של היומן במקור הפולני) (מהדורה ב: תש"ל 1970)
לקריאה נוספת

אריה טרטקובר, אדם צ’רניאקוב, האיש וקורבנו העליון, יד ושם ו (תשכ"ז), 47–57
נחמן בלומנטל, קדוש מעונה או גיבור?: בשולי יומנו של אדם צ’רניאקוב, יד ושם ז (תשכ"ח), 155–160
'על אישיותו של צ’רניאקוב', ילקוט מורשת י (תשכ"ט), 144–155
מיכאל וייכרט, זכרונות על אדם צ'רניאקוב (מימי השואה: היודנראט והגיטו בווארשא ועוד), מולד ב, 9 (תשכ"ט 1969), 310–322
ישראל גוטמן, 'אדם צ’רניאקוב, האיש והיומן, ילקוט מורשת י (תשכ"ט), 122–143
רומאן זימאנדט, "בלילה מ-12 עד 5 בבוקר לא ישנתי": על יומנו של אדם צ’רניאקוב, ילקוט מורשת כ (תשל"ו 1975), 51-88; כא (תשל"ו 1976), 139–156
ראול הילברג, מי היה אדם צ’רניאקוב?, ילקוט מורשת כז (תשל"ט), 95–128
חוי דרייפוס (בן-ששון), לדמותם של ראשי היודנראט בשואה – מבט מתוך יומני התקופה, בשביל הזיכרון 36 (תש"ס), 27–38
אפרת בלברג-רוטנשטרייך, ההנהגה היהודית בשואה – האדם במוקד הדילמה, בשביל הזיכרון 36 (תש"ס), 61-69. (דיון בשש דמויות מנהיגים: אדם צ'רניאקוב, חיים מרדכי רומקובסקי, יעקב גנס, אברהם אשר, דוד כהן, גיזי פליישמן)
בתיה דביר, דמותו של יו"ר היודנראט של יהודי ורשה כפי שהוא משתקף מיומנו ובעיני בני זמנו, ילקוט מורשת עה (תשס"ג), 27–64
הערות שוליים

1 2 3  בימי שואה ופקודה, האוניברסיטה הפתוחה, מקראה, חלק ג, יחידה 7, פרק 10.4 (כתב דן מכמן), עמ' 53
↑  בימי שואה ופקודה, האוניברסיטה הפתוחה, מקראה, חלק ג, יחידה 7, פרק 10.4 (כתב דן מכמן), עמ' 53–54
↑  מתוך הערך אודות אדם צ'רניאקוב בפורטל "השטעטל הווירטואלי" לתולדות יהדות פולין
| --- | --- |
בקרת זהויות :  NLI: 987007260016205171  PLWABN: 9810566215405606  BIBSYS: 4076267  BNE: XX6364991  BnF: cb120563431 (data)  CiNii: DA07230235  GND: 118825895  ISNI: 0000 0000 8150 8412  LCCN: n83195004  NKC: js2010525076  NTA: 070615810  RERO: 02-A003149209  SUDOC: 028802594  VIAF: 71410995   WorldCat (עם VIAF): 71410995
גאורג ביכנר

גאורג ביכנר
גאורג ביכנר (בגרמנית: Georg Büchner‏; 17 באוקטובר 1813 גודלאו, הסה – 19 בפברואר 1837, ציריך) היה סופר ומחזאי גרמני מן הזרם של טרום מהפכת 1848 (Vormärz).
חייו

ביכנר נולד ב-17 באוקטובר 1813 בגודלאו (Goddelau) כבנו של הרופא ארנסט קרל ביכנר ואשתו לואיזה קרולינה ביכנר. הוא היה הראשון מבין חמשת ילדי הזוג, שכולם ראו ברכה בעמלם, ובהם פוליטיקאי, סופרת ומשפטנית, פילוסוף וחוקר ספרות.
בשנת 1816 עקרה המשפחה לעיר דרמשטט, שם קיבל אב המשפחה את תפקיד הרופא המחוזי. בשנת 1821 התחיל ביכנר לקבל שיעורים מאִמו. היא לימדה אותו קריאה וכתיבה, חשבון, מקרא וכן מגוון גדול של שירי עם, להם נודעה מאוחר יותר השפעה גדולה על יצירתו.
בשנת 1825 החל ללמוד בגימנסיה שבעירו דרמשטט. לבו לא יצא אל השפות הקלאסיות שהיו אז חלק מרכזי בתוכנית הלימודים, והוא העדיף את המדעים המדויקים, שזכו לייצוג מועט. במהלך לימודיו בגימנסיה לא התבלט בכישוריו.
ביום 9 בנובמבר 1831 נרשם ביכנר לפקולטה לרפואה באוניברסיטת שטרסבורג. שם התגורר בביתו של הכומר האוונגלי יוהאן יעקב ייגלה (Jaegelé), והתוודע לבתו וילהלמינה. בעיר זו השתתף לראשונה בהפגנה פוליטית נגד דיכוי הפולנים. מכתביו להוריו מעידים על התפתחות מודעותו הפוליטית, שבאה לידי ביטוי גם בהפגנות נוספות. כך למשל נשא נאום על המצב הפוליטי בגרמניה לפני אגודת הסטודנטים.
בשנת 1833 התארס בחשאי לווילהלמינה ייגלה.
בחודש נובמבר 1833 עבר לאוניברסיטת גיסן (Gießen) שבמדינת הסה. כאן חווה מיד ראשונה את שרירות הלב והאלימות של השלטון. שוב לא יכול היה להבליג עוד על האירועים ממרחק, וייסד עם חברו פרידריך לודוויג ויידיג (Weidig) את "החברה לזכויות האדם".
בחודש יולי 1834 החלו יחדיו בהפצתו של העלון Der Hessische Landbote, שקרא לאוכלוסיית הסה למרד בתגובה לדיכויהּ. באוגוסט נעצר אחד ממפיצי העלון. בחודש ינואר נחקר ביכנר בידי שופטים-חוקרים בעיר אופנבך על נהר מיין. בשל הפצת העלון הוצא כנגד ביכנר צו מעצר.
בחודשים ינואר-פברואר 1835 חיבר ביכנר במהלך חמישה שבועות את המחזה מות דנטון, ושלח אותו למוציא לאור קרל גוצקוב (Gutzkow) בבקשה לפרסמו במהרה, שכן היה דרוש לו כסף כדי להימלט מהסה. עוד לפני קבלת התשובה, נמלט לשטרסבורג. המחזה פורסם בסוף חודש יולי, ובאותו הקיץ הספיק ביכנר לתרגם שני מחזות מאת ויקטור הוגו: "לוקרציה בורג'ה" ו"מריה טודור". בסתיו של אותה השנה עמל על הנובלה לנץ.
בחורף 1835 פנה שוב אל המדע. הוא חקר את מערכת העצבים של הדגים ונשא מספר הרצאות בנושא ב"חברה למדעי הטבע" בשטרסבורג. באביב של 1836 חיבר את הקומדיה לאונס ולנה (Leonce und Lena), שביקש לשלוח לתחרות של הוצאת Cotta הנודעת, אך החמיץ את המועד.
בשל מחקריו על מערכת העצבים של הדגים קיבל ביכנר תואר דוקטור מאת אוניברסיטת ציריך, והוא עבר להתגורר בעיר בחודש אוקטובר 1836, ונתן מספר הרצאות ראשונות על עצבי הגולגולת. בחורף 1836 כתב ביכנר את המחזה וויצק, אך המחזה נותר פרגמנט (ספרות) (לא שלם). לא ידוע אם אמנם עבד ביכנר גם על מחזה נוסף אודות הסופר האיטלקי פייטרו ארטינו, שכתב ידו אבד.
בחודש פברואר 1837 לקה ביכנר בטיפוס חמור, ומת ממנו ב-19 בפברואר והוא בן 23 בלבד. הוא נקבר בבית הקברות קראוטגארטן (Krautgarten) בציריך.
בשנת 1875 חוסל בית הקברות, אולם קברו ומצבתו הועברו ל"גבעת גרמניה" (Germaniahügel) השוכנת בשכונה סמוכה.
יצירותיו

Der Hessische Landbote (מאמר פוליטי בצורת עלון), 1834.
מות דנטון, 1835 (טרגדיה).
לנץ, 1835 (נובלה).
לאונס ולנה, 1836 (קומדיה).
וויצק, 1837 (טרגדיה, פרגמנט).
לוקרציה בורג'ה, 1835 (תרגום מחזה של ויקטור הוגו).
מריה טודור, 1835 (תרגום מחזה של ויקטור הוגו).
כתביו שתורגמו לעברית

לנץ: נובלה; תרגום: אמיר פלג ומימון קרל מאור, אחרית דבר מאת אמיר פלג, פרדס תשפ״א 2021
וויצק: קטע דרמטי; תרגום: דן מירון, [תל אביב: חמו"ל, תש"ל לערך].
ווייצק: תרגם והוסיף מבוא והערות: שמעון זנדבנק, תל אביב: "אור-עם": קרן יהושע רבינוביץ לאמנויות תל אביב, תשמ"ב-1982.
מות דנטון: דרמה; תרגם: חיים אברבאיה, תל אביב: הקיבוץ המאוחד ('ספרית המחזה'), תשי"ט.
מות דנטון: עיבד ותירגם: יוסף מילוא, [תל אביב: חמו"ל, תשכ"-].
לאונס ולנה - מגרמנית: שמעון לוי, רמת גן: מרכז ישראלי לדרמה ליד "בית צבי", תשמ"ח-1987.
מות דנטון; לנץ - תרגמו מגרמנית, מות דנטון - שמעון לוי; לנץ - אברהם ברטורא ואהרן עמיר), תל אביב: הקיבוץ המאוחד, תשנ"ז.
הערות שוליים

| --- | --- |
בקרת זהויות :  NLI: 987007259348505171  PLWABN: 9810669940505606  BIBSYS: 90051877  BNC: 000034845  BNE: XX867975  BnF: cb11890739h (data)  CANTIC: a10809624  CiNii: DA00422737  GND: 118516906  HDS: 011620  ICCU: CFIV075892  ISNI: 0000 0001 2320 4805  LCCN: n81125321  LNB: 000039705  MusicBrainz: 0f4dc6e8-1f86-4aa1-901f-556a51ceda1d  NDL: 00434705  NKC: jn20000700265  NLA: 35023343  NLG: 249045  NLK: KAC199633126  NSK: 000049446  NTA: 068679165  SELIBR: 179600  SNAC: w6g450h5  SUDOC: 027499588  Trove: 848838  VcBA: 495/284522  VIAF: 36914262   WorldCat (עם VIAF): 36914262 
המצבה על קברו של ביכנר
"הדיסק הגדול"; אנדרטה לזכרו של ביכנר בכיכר הנושאת את שמו בעיר דרמשטט (ארנלדו פומודורו, 1974)
דניאלה אמודיי

| --- | --- |
 מדינה:  ארצות הברית 
 השכלה:  אוניברסיטת קליפורניה בסנטה קרוז 
 מעסיק:  אנתרופיק, OpenAI, סטרייפ 
 בן או בת זוג:  Holden Karnofsky (אוגוסט 2017–?) 
 
דניאלה אמודיי (באנגלית: Daniela Amodei) היא חוקרת ויזמית בתחום הבינה המלאכותית, ממוצא איטלקי-אמריקאי. היא מכהנת כנשיאת ומייסדת-שותפה של חברת Anthropic, העוסקת בפיתוח מערכות בינה מלאכותית מתקדמות.
דניאלה למדה בתיכון לואל ולאחר מכן סיימה בהצטיינות תואר ראשון בספרות אנגלית באוניברסיטת קליפורניה בסנטה קרוז.
אמודיי החלה את הקריירה שלה בתחום הבריאות הגלובלית והפוליטיקה, ושיחקה תפקיד בקמפיין קונגרס מוצלח בפנסילבניה. לאחר מכן ניהלה לזמן קצר את תחום התקשורת עבור חבר בית הנבחרים מאט קרטווייט בוושינגטון די. סי., לפני שעזבה את עולם הפוליטיקה ועברה לתעשיית הטכנולוגיה. בשנת 2013 הצטרפה לחברת השירותים הפיננסיים Stripe כאחת העובדות הראשונות, ולאחר מכן עברה ל-OpenAI בשנת 2018. היא שימשה כסגנית נשיא לבטיחות ומדיניות שם, אך עזבה בשנת 2020 כדי להקים את Anthropic יחד עם אחיה.
באוגוסט 2017 נישאה דניאלה להולדן קרנופסקי, מייסד-שותף של קרן הפילנתרופיה Open Philanthropy, המבוססת על עקרונות האלטרואיזם האפקטיבי – גישה פילנתרופית השואפת למקסם את ההשפעה החיובית של תרומות ומשאבים באמצעות ניתוח נתונים ומחקר, על מנת לפתור בעיות גלובליות דחופות בצורה היעילה ביותר.
בספטמבר 2023, דניאלה ואחיה דריו נבחרו לרשימת 100 האנשים המשפיעים ביותר בתחום הבינה המלאכותית של מגזין Time (Time100 AI).
הערות שוליים

↑  Prescott, Katie (26 ביוני 2024). "Anthropic boss Daniela Amodei makes her pitch for 'trustworthy' AI". www.thetimes.com. {{cite web}}:  (עזרה)
↑  Roose, Kevin (11 ביולי 2023). "Inside the White-Hot Center of A.I. Doomerism". The New York Times. {{cite news}}:  (עזרה)
↑  "Lowell Alumni Newsletter Fall 2005 by Lowell Alumni Association - Issuu". issuu.com (באנגלית). 2014-08-23. נבדק ב-2024-11-07.
↑  Amodei, Daniela. "Daniela Amodei LinkedIn".
↑  Palazzolo, Stephanie (24 באפריל 2023). "How Anthropic cofounder Daniela Amodei plans to turn trust and safety into a feature, not a bug". Business Insider. ארכיון מ-7 במאי 2023. {{cite web}}:  (עזרה)
↑  Sullivan, Mark (6 בספטמבר 2023). "How Anthropic's Daniela Amodei is keeping AI from spinning out of control". Fast Company. {{cite web}}:  (עזרה)
↑  McMillan, Robert; Seetharaman, Deepa (22 בנובמבר 2023). "How a Fervent Belief Split Silicon Valley—and Fueled the Blowup at OpenAI". The Wall Street Journal. ארכיון מ-24 בנובמבר 2023. {{cite news}}:  (עזרה)
↑  Will, Henshall; Perrigo, Billy (7 בספטמבר 2023). "Time100 AI 2023: Dario and Daniela Amodei". Time. {{cite web}}:  (עזרה)
דאיה סטו

דאיה סטו (ביפנית: 瀬戸 大也; נולד ב-24 במאי 1994) הוא שחיין יפני, הוא 3 פעמים אלוף העולם (ברצלונה 2013, קאזאן 2015 וקוואנגג'ו 2019), 4 פעמים ברציפות אלוף העולם בבריכת 25 מטר (איסטנבול 2012, דוחא 2014, וינדזור 2016 והאנגג'ואו 2018) ובעל מדליית ארד אולימפית (ריו דה ז'ניירו 2016) במשחה ל-400 מטר מעורב אישי. הוא אלוף העולם (קוואנגג'ו 2019) במשחה ל-200 מטר מעורב אישי והוא שיאן עולם במשחים ל-200 מטר פרפר (בריכת 25 מטר) ול-400 מטר מעורב אישי (בריכת 25 מטר).
ביוגרפיה > 2012 > אלוף עולם בבריכת 25 מטר

באליפות העולם (בריכת 25 מטר) שנערכה באיסטנבול, טורקיה בדצמבר 2012 זכה סטו בשתי מדליות, זהב וכסף. מדליית זהב, במשחה ל-400 מטר מעורב אישי בתוצאה של 3:59.15 דקות, לפני לאסלו צ'ה (4:00.50 דקות) ודוד וראסטו (4:02.87 דקות), שניהם מהונגריה. מדליית כסף, במשחה ל-200 מטר מעורב אישי בתוצאה של 1:52.80 דקות, אחרי ראיין לוכטה שקבע שיא עולם חדש של (1:49.63 דקות) ולפני לאסלו צ'ה (1:52.89 דקות).
ביוגרפיה > 2013 > אלוף עולם

באליפות העולם שנערכה בברצלונה ספרד בשנת 2013 זכה סטו במדליית זהב, במשחה ל-400 מטר מעורב אישי בתוצאה של 4:08.69 דקות, לפני צ'ייס קייליש מארצות הברית (4:09.22 דקות) וטיאגו פריירה מברזיל (4:09.48 דקות).
ביוגרפיה > 2014

באליפות העולם (בריכת 25 מטר) שנערכה בדוחא, קטר בדצמבר 2014 זכה סטו ב-3 מדליות, אחת מכל סוג. מדליית זהב, במשחה ל-400 מטר מעורב אישי בשיא אסיה חדש של 3:56.33 דקות, לפני בן ארצו קוסוקה הגינו (4:01.17 דקות) ודוד וראסטו (4:01.82 דקות), מדליית כסף, במשחה ל-200 מטר פרפר בתוצאה של 1:48.92 דקות, אחרי צ'אד לה קלו מדרום אפריקה בשיא אליפות חדש של 1:48.61 דקות ולפני פבל קורז'ניובסקי מפולין (1:50.21 דקות) ומדליית ארד, במשחה ל-200 מטר מעורב אישי בתוצאה של 1:51.79 דקות, אחרי קוסוקה הגינו שקבע שיא אסיה חדש של 1:50.47 דקות וראיין לוכטה (1:51.31 דקות).
ביוגרפיה > 2015

באליפות העולם שנערכה בקאזאן רוסיה בשנת 2015 הגן סטו על תוארו וזכה במדליית זהב, במשחה ל-400 מטר מעורב אישי בתוצאה של 4:08.50 דקות, לפני דוד וראסטו (4:09.90 דקות) וצ'ייס קייליש (4:10.05 דקות).
ביוגרפיה > 2016

באולימפיאדת ריו דה ז'ניירו (2016) זכה סטו במדליית ארד, במשחה ל-400 מטר מעורב אישי בתוצאה של 4:09.71 דקות, אחרי קוסוקה הגינו (4:06.05 דקות) וצ'ייס קייליש (4:06.75 דקות). נוסף לכך, הוא סיים במקום חמישי במשחה ל-200 מטר פרפר בתוצאה 1:54.82 דקות.
ביוגרפיה > 2017

באליפות העולם שנערכה בבודפשט הונגריה בשנת 2017 הגן סטו בשתי מדליות ארד, במשחה ל-200 מטר פרפר בתוצאה של 1:54.21 דקות, אחרי צ'אד לה קלו (1:53.33 דקות) ולאסלו צ'ה (1:53.72 דקות), בשלב חצי הגמר הוא קבע שיא אישי חדש של 1:54.03 דקות ועלה ראשון לגמר ובמשחה ל-400 מטר מעורב אישי בתוצאה של 4:09.14 דקות, אחרי צ'ייס קייליש שקבע שיא אליפות חדש של 4:05.90 דקות ודוד ורסטו מהונגריה (4:08.38 דקות) ולא הצליח להגן על תוארו. נוסף לכך, הוא סיים במקום חמישי של במשחה ל-200 מטר מעורב אישי בתוצאה של 1:56.97 דקות, בשלב חצי הגמר הוא קבע תוצאה של 1:56.92 דקות.
ביוגרפיה > 2018

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 זכה סטו בשתי מדליות זהב, במשחה ל-200 מטר פרפר בשיא עולם חדש של 1:48.24 דקות, שיפור לשיא העולם (1:48.56 דקות) בן ה-5 שנים של צ'אד לה קלו שסיים שני בתוצאה טובה משיא העולם גם כן (1:48.32 דקות) ולי זוהאו מסין (1:50.39 דקות) ובמשחה ל-400 מטר מעורב אישי בתוצאה של 3:56.43 דקות, לפני תומאס פרייזר-הולמס מאוסטרליה (4:02.74 דקות) וברנדון אלמיידה מברזיל (4:03.71 דקות).
ביוגרפיה > 2019

באליפות העולם שנערכה בקוואנגג'ו, קוריאה הדרומית ביולי 2019 זכה סטו ב-3 מדליות, 2 זהב ו-1 כסף. מדליות זהב במשחה ל-200 מטר מעורב אישי בתוצאה של 1:56.14 דקות, לפני ז'רמי דפלנש משווייץ (1:56.56 דקות) וצ'ייס קייליש (1:56.78 דקות) ובמשחה ל-400 מטר מעורב אישי בתוצאה של 4:08.95 דקות, לפני ג'יי לית'רלנד מארצות הברית (4:09.22 דקות) ולואיס קליירברט מניו זילנד (4:12.07 דקות) ומדליית כסף במשחה ל-200 מטר פרפר בתוצאה של 1:53.86 דקות, אחרי כרישטוף מילאק מהונגריה שקבע שיא עולם חדש של 1:50.73 דקות ולפני צ'אד לה קלו (1:54.15 דקות).
במסגרת הליגה הבינלאומית בשחייה שנערכה בלאס וגאס ב-20 בדצמבר אותה שנה הוא קבע במשחה ל-400 מטר מעורב אישי שיא עולם חדש של 3:54.81 דקות, שיפור לשיא בן ה-9 שנים של ראיין לוכטה (3:55.50 דקות).
ביוגרפיה > 2021

באולימפיאדת טוקיו (2020) סיים סטו במקום תשיעי במשחה ל-400 מטר מעורב אישי בתוצאה של 4:10.52 דקות.
תארים והישגים

בשנת 2019 זכה סטו בתואר שחיין השנה באזור האוקיינוס השקט.
שיאים אישיים > בריכה אולימפית

200 מטר פרפר: 1:52.53 דקות (2020), שיא אסיה
200 מטר מעורב אישי: 1:56.82 דקות (2015)
400 מטר מעורב אישי: 4:07.95 דקות (2019)
שיאים אישיים > בריכת 25 מטר

200 מטר חזה: 2:01.30 דקות (20178, שיא יפן
200 מטר פרפר: 1:48.24 דקות (2018), שיא עולם בעבר
100 מטר מעורב אישי: 51.29 שניות (2021), שיא אסיה
200 מטר מעורב אישי: 1:50.76 דקות (2019), שיא אסיה
400 מטר מעורב אישי: 3:54.81 דקות (2019), שיא עולם
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר פרפר
צ'אד לה קלו

צ'אד גי ברטראן לה קלו (באנגלית: Chad Guy Bertrand le Clos; נולד ב-12 באפריל 1992) הוא שחיין דרום אפריקאי, אלוף אולימפי (לונדון 2012) במשחה ל-200 מטר פרפר, אלוף עולם (ברצלונה 2013) ושיאן העולם הנוכחי (2018) לבריכת 25 מטר, במשחים ל-100 מטר פרפר ול-200 מטר פרפר.
ביוגרפיה

לה קלו נולד בדרבן והחל להתאמן בשחייה בגיל 10.
ביוגרפיה > 2010

להישגיו הראשונים בזירה הבינלאומית הגיע בשנת 2010. באולימפיאדת הנוער שנערכה באותה שנה בסינגפור זכה במדליית הזהב במשחה ל-200 מטר מעורב אישי, במדליות כסף במשחים ל-100 ו-200 מטר פרפר ול-400 מטר חופשי, וכן במדליית ארד עם נבחרת השליחים הדרום אפריקאים ל-100X4 מטר חופשי. כן סיים במקום התשיעי במשחה ל-200 מטר חופשי. במשחקי חבר העמים שנערכו בדלהי, הודו באותה שנה זכה במדליות הזהב במשחים ל-200 מטר פרפר ו-400 מטר מעורב אישי. בשני המקרים קבע שיאי משחקים חדשים (1:56.48 דקות ו-4:13.25 דקות, בהתאמה). כן זכה עם הנבחרת הדרום אפריקאית במדליית כסף במשחה ל-100X4 מעורב ובמדליות ארד במשחים ל-100X4 מטר חופשי ול-200X4 מטר חופשי. במשחה ל-200 מטר מעורב אישי סיים במקום החמישי. באליפות העולם בשחייה (בריכת 25 מטר) שנערכה אף היא ב-2010, בדובאי, זכה לה קלו במדליית הזהב במשחה ל-200 מטר פרפר וסיים במקום החמישי במשחה ל-400 מטר מעורב אישי.
ביוגרפיה > 2011

בשנת 2011 השתתף לה קלו לראשונה באליפות העולם בשחייה, שנערכה אותה שנה בשאנגחאי, סין. הוא סיים במקום החמישי במשחה ל-200 מטר פרפר ובמקום ה-13 במשחה ל-100 מטר פרפר, וכן הגיע למקום העשירי עם נבחרת דרום אפריקה במשחה ל-100X4 מטר מעורב. באותה שנה השתתף לה קלו גם במשחקי אפריקה שנערכו במפוטו, בהם קבע שלושה שיאי אליפות (1:56.37 דקות ב-200 מטר פרפר, 2:00.70 דקות ב-200 מטר מעורב אישי ו-4:16.88 דקות ב-400 מטר מעורב אישי). הוא זכה בשתי מדליות זהב נוספות עם נבחרת השליחים הדרום אפריקאית במשחים ל-100X4 מטר חופשי ו-100X4 מטר מעורב. המשחה היחיד בו השתתף ולא ניצח בו היה המשחה ל-100 מטר פרפר, בו ניצח הקנייתי ג'ייסון דנפורד, בהפרש של 4 מאיות השנייה. לה קלו זכה במדליית הכסף.
ביוגרפיה > 2012 > אלוף אולימפי

באולימפיאדת לונדון (2012) רשם לה קלו את הישג השיא שלו, כשזכה במדליית הזהב במשחה ל-200 מטר פרפר. לה קלו ניצח בהפרש של 5 מאיות השנייה את האלוף האולימפי מאתונה ובייג'ינג, מייקל פלפס מארצות הברית, שקיווה לזכות בתואר בפעם השלישית ברציפות. התוצאה שקבע, 1:52.96 דקות, הייתה לשיא אפריקאי חדש. נוסף לכך, זכה במדליית כסף במשחה ל-100 מטר פרפר (אותה חלק עם הרוסי יבגני קורוטישקין) בתוצאה של 51.44 שניות, אחרי פלפס (51.21 שניות), סיים במקום החמישי במשחה ל-400 מטר מעורב אישי בתוצאה של 4:12.42 דקות, בשלב המקודמות קבע תוצאה של 4:12.24 דקות ועלה מהמקום שני, במקום השביעי במשחה שליחים 200x4 מטרים חופשי בתוצאה של 7:09.65 דקות ובמקום 13 במשחה שליחים 100x4 מטרים מעורב בתוצאה של 3:35.23 דקות.
באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכה לה קלו בשתי מדליות, זהב וכסף. מדליית זהב במשחה ל-100 מטר פרפר בשיא אליפות חדש של 48.82 שניות, לפני טום שילדס (49.54 שניות) וראיין לוכטה (49.59 שניות) שניהם מארצות הברית. מדליית כסף, במשחה ל-50 מטר פרפר בתוצאה של 22.26 שניות, אחרי ניקולס סנטוס מברזיל שקבע שיא אליפות חדש של 22.22 שניות ולפני טום שילדס (22.46 שניות).
ביוגרפיה > 2013 > אלוף עולם

באליפות העולם שנערכה בברצלונה ספרד ביולי 2013 זכה לה קלו בשתי מדליות זהב, במשחה ל-100 מטר פרפר בתוצאה של 51.06 שניות, לפני לאסלו צ'ה מהונגריה (51.45 שניות) וקונרד צ'רניאק מפולין (51.46 שניות) ובמשחה ל-200 מטר פרפר בתוצאה של 1:54.32 דקות, לפני פבל קורז'ניובסקי מפולין (1:55.01 דקות) ווו פנג מסין (1:55.09 דקות). נוסף לכך, הוא סיים במקום 23 במשחה ל-50 מטר פרפר בתוצאה של 23.76 שניות ופעמיים במקום 11 במשחי השליחים, 4x100 מטר חופשי ו-4x100 מטר מעורב.
ביוגרפיה > 2014

במשחקי חבר העמים שנערכו בגלאזגו, סקוטלנד בסוף יולי 2014 זכה לה קלו ב-7 מדליות, 2 זהב, 1 כסף ו-4 ארד. מדליות זהב, במשחה ל-100 מטר פרפר בשיא משחקים חדש של 51.29 שניות ובמשחה ל-200 מטר פרפר (1:55.07 דקות). מדליית כסף, במשחה שליחים 4x100 מטר. מדליות ארד, במשחה ל-50 מטר פרפר (23.13 שניות), במשחה ל-200 מטר מעורב אישי (1:58.85 דקות) ובמשחה שליחים 4x200 מטר.
ביוגרפיה > 2014 > שיאן עולם (בריכת 25 מטר)

באליפות העולם (בריכת 25 מטר) שנערכה בדוחה, קטר בדצמבר אותה שנה זכה לה קלו ב-4 מדליות זהב, במשחה ל-200 מטר חופשי (1:41.45 דקות), במשחה ל-50 מטר פרפר בשיא אליפות חדש של 21.95 שניות, במשחה ל-100 מטר פרפר בשיא עולם חדש של 48.44 שניות, שיפור לשיא בן ה-5 שנים של יבגני קורטישקין (48.48 שניות) ובמשחה ל-200 מטר פרפר בשיא אליפות חדש של 1:48.61 דקות.
ביוגרפיה > 2015

באליפות העולם שנערכה בקאזאן רוסיה באוגוסט 2015 זכה לה קלו בשתי מדליות זהב וכסף. מדליית זהב, במשחה ל-100 מטר פרפר בתוצאה של 50.56 שניות, לפני לאסלו צ'ה (50.87 שניות) וג'וזף סקולינג מסינגפור (50.96 שניות) ובכך הגן על תוארו. מדליית כסף, במשחה ל-200 מטר פרפר בתוצאה של 1:53.68 דקות, אחרי לאסלו צ'ה (1:53.48 דקות) ולפני יאן שביטקובסקי מפולין (1:54.10 דקות). נוסף לכך, הוא סיים במקום שישי במשחה ל-200 מטר חופשי בתוצאה של 1:46.53 דקות ובמקום 14 במשחה ל-50 מטר פרפר בתוצאה של 23.49 שניות.
ביוגרפיה > 2016

באולימפיאדת ריו דה ז'ניירו (2016) זכה לה קלו בשתי מדליות כסף, במשחה ל-200 מטר חופשי בתוצאה של 1:45.20 דקות, אחרי סון יאנג מסין (1:44.65 דקות) ולפני קונור דווייר מארצות הברית (1:45.23 דקות) ובמשחה ל-100 מטר פרפר ביחד עם מייקל פלפס ולאסלו צ'ה בתוצאה של 51.14 שניות, אחרי ג'וזף סקולינג שקבע שיא אולימפי חדש של 50.39 שניות. במשחה ל-200 מטר פרפר הוא סיים במקום רביעי בתוצאה של 1:54.06 דקות ולא הצליח להגן על תוארו.
באליפות העולם (בריכת 25 מטר) שנערכה בוינדזור, אונטריו קנדה בדצמבר אותה שנה זכה לה קלו ב-4 מדליות, 3 מדליות זהב ובכך הגן על תואריו ומדליית כסף אחת. מדליות זהב, במשחה ל-50 מטר פרפר בשיא אליפות חדש של 21.98 שניות, במשחה ל-100 מטר פרפר בשיא עולם חדש של 48.08 שניות, שיפור לשיאו בן השנתיים (48.44 שניות) ובמשחה ל-200 מטר פרפר בשיא אליפות חדש של 1:48.76 דקות. מדליית כסף, במשחה ל-200 מטר חופשי בתוצאה של 1:41.65 דקות, אחרי פארק טאי-הוואן מקוריאה הדרומית שקבע שיא אליפות חדש של 1:41.03 דקות ולא הצליח להגן על תוראו זה.
ביוגרפיה > 2017

באליפות העולם שנערכה בבודפשט הונגריה ביולי 2017 זכה לה קלו במדליית זהב, במשחה ל-200 מטר פרפר בתוצאה של 1:53.33 דקות, לפני לאסלו צ'ה (1:53.72 דקות) ודאיה סטו מיפן (1:54.21 דקות). נוסף לכך, הוא סיים במקום 12 במשחה ל-100 מטר פרפר בתוצאה של 51.48 שניות ובמקום 15 במשחה שליחים 4x100 מטר מעורב בתוצאה של 3:36.31 דקות.
ביוגרפיה > 2018

באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר 2018 זכה לה קלו במדליית כסף במשחה ל-200 מטר פרפר בשיא אישי חדש של 1:48.32 דקות, תוך כדי שהוא מאבד את שיא העולמי לדאיה סטו (1:48.24 דקות), ומסיים לפני לי זוהאו מסין (1:50.39 דקות).
תארים והישגים

8 פעמים ברציפות (2012–2019) זכה לה קלו בתואר שחיין השנה באפריקה.
ראו גם

התפתחות שיא העולם במשחה ל-100 מטר פרפר
התפתחות שיא העולם במשחה ל-200 מטר פרפר
אנת'רופיק

| --- | --- |

 נתונים כלליים
 מייסדים:  דניאלה אמודיי, דריו אמודיי
 תקופת הפעילות:  2021–הווה (כ־4 שנים) 
 מיקום המטה:  סן פרנסיסקו 
 ענפי תעשייה:  בינה מלאכותית 
 מוצרים עיקריים:  Claude
 עובדים:  500 (נכון ל־2024) 
  
 www.anthropic.com
 
אנת'רופיק (Anthropic PBC) היא חברת הזנק אמריקאית העוסקת בבינה מלאכותית (AI) ותאגיד לתועלת הציבור, שהוקם על ידי עובדים לשעבר בחברת OpenAI. אנת'רופיק מתמחה בפיתוח מערכות בינה מלאכותית גנרטיביות ובמודלי שפה גדולים, כאשר מטרת החברה, לדבריה, היא שימוש אחראי בבינה מלאכותית.
נכון ליולי 2023, אנת'רופיק גייסה מימון של 1.5 מיליארד דולר מתוכם מאות מיליונים מחברת Google.
בספטמבר 2023 הכריזו אנת'רופיק ואמזון שיחלו שיתוף פעולה במסגרתו אמזון תשקיע 4 מיליארד דולר באנת'רופיק שתעביר את רוב תוכנותיה לשירותי אמזון.
היסטוריה

אנת'רופיק נוסדה ב-2021 על ידי בכירים לשעבר ב-OpenAI, ביניהם האחים דניאלה אמודיי ודאריו אמודיי, אשר שימש בעברו כסגן נשיא למחקר של OpenAI. האחים אמודיי עזבו את OpenAI בגלל מחלוקות עם מנהלי החברה במיוחד בנוגע למיזמים של OpenAI עם מיקרוסופט ב-2019.
עד סוף 2022 גייסה אנת'רופיק 700 מיליון דולר, מתוכם 500 מיליון הגיעו מ-Alameda Research (חברה למסחר שהקים סם בנקמן-פריד). חטיבת הענן של גוגל השקיעה בחברה 300 מיליון דולר עבור נתח של 10% מהחברה, בעסקה המחייבת את אנתרופיק לקנות משאבי מחשוב מ-Google Cloud Platform. במאי 2023 גייסה אנת'רופיק 450 מיליון דולר נוספים.
בפברואר 2023, אנת'רופיק נתבעה על ידי Anthrop LLC מטקסס בגין שימוש בסימן המסחרי הרשום שלהם "Anthropic AI".
פרויקטים > קלוד (claude.ai)

קלוד (Claude)הוא צ'טבוט בינה מלאכותית שפותח על ידי החברה. קלוד מבוסס על 52 מיליארד פרמטרים ומסוגל לנהל שיחות טבעיות עם משתמשים באמצעות ממשק של הודעות טקסט.
קלוד פותח על ידי צוות שכלל חוקרי בינה מלאכותית לשעבר שהיו מעורבים גם בפיתוח ChatGPT של OpenAI. בדומה ל-ChatGPT, קלוד יכול לענות על שאלות, לתת הסברים מפורטים ולספק מידע רלוונטי על נושאים רבים.
תחילה קלוד היה זמין בגרסת בטא סגורה באמצעות אינטגרציה עם Slack. לאחר מכן הונגש למשתמשים דרך אפליקציית Poe של Quora, יחד עם שישה צ'טבוטים נוספים. כיום האפליקציה זמינה עבור iOS ואנדרואיד.
ביולי 2023 השיקה אנתרופיק את קלוד 2, גרסה מתקדמת ומשופרת יותר של הצ'טבוט.
קלוד 3, דור חדש של מודלים מבוססי AI מ-Anthropic, הושק ב-4 במרץ 2024. משפחת המודלים כוללת שלושה מודלים: Claude 3 Haiku, Claude 3 Sonnet, ו-Claude 3 Opus, המציעים רמות הולכות וגדלות של ביצועים ו-API - ב-159 מדינות. המודל בעל הביצועים הטובים ביותר מהסדרה, Opus, התעלה על מודל GPT-4 של חברת OpenAI, הנחשב למודל השפה הגדול הפופולרי ביותר, במספר מדדים מקובלים בתעשיית מודלי השפה הגדולים.
פרויקטים > מחקר

אנת'רופיק מפרסמת גם מחקרים על יכולת הפירוש של מערכות למידת מכונה, תוך התמקדות בארכיטקטורת הטרנספורמר.
החברה מתמקדת בלהפוך את מודלי השפה לבטיחותיים יותר על ידי גיבוש מה שהם מכנים AI חוקתית.